9. การจัดการ

1.  โครงสร้างการจัดการ

แผนผังการจัดการองค์กร

บริษัท โทรีเซนไทย เอเยนต์ซีส์ จำกัด (มหาชน)

ณ วันที่ 30 กันยายน 2545

บริษัทมีคณะกรรมการ 3 ชุดคือ คณะกรรมการบริษัท คณะกรรมการตรวจสอบ
และคณะกรรมการกำหนดค่าตอบแทนผู้บริหารและพนักงานบริษัท

ก. คณะกรรมการบริษัท

รายชื่อคณะกรรมการบริษัท

1.  หม่อมราชวงศ์จันทรแรมศิริโชค จันทรทัต ประธานกรรมการ

2.  นายอาร์เน่ ไทเก้น กรรมการผู้จัดการ

3.  นายสมพงส์ ธนะโสภณ กรรมการอิสระ

4.  พลเรือโทกิตติชัย เสนาณรงค์ กรรมการอิสระ

5.  นายบียอร์น ออสตรอม กรรมการ

6.  นายเสฐียร เตชะไพบูลย์ กรรมการ

7.  ดร. ธีระ อัชกุล กรรมการ

8.  นายแลนซ์ คาร์ล เดพิว กรรมการ

9.  นายโฟรเด้ ไทเก้น กรรมการบริหาร

10. นายโอเล่ย์ ไทเก้น กรรมการบริหาร

11. นายโอภาส เพชรมุณี กรรมการบริหาร

อำนาจหน้าที่คณะกรรมการบริษัท

  1. ปฏิบัติการให้เป็นไปตามกฎหมาย วัตถุประสงค์ ข้อบังคับ และมติของที่ประชุมผู้ถือหุ้น

  2. กำหนดเงินปันผลระหว่างกาลให้แก่ผู้ถือหุ้น

3. แต่งตั้งตัวแทนและถอดถอนพนักงานของบริษัทฯ
ซึ่งคณะกรรมการจะมอบหมายให้กรรมการคนใดคนหนึ่งหรือหลายคนของบริษัทฯ กระทำการแทนก็ได้

4. กำหนดจ่ายเงินบำเหน็จรางวัลแก่พนักงาน หรือลูกจ้างของบริษัทฯ
หรือบุคคลใดที่ทำกิจการให้กับบริษัท โดยจะเป็นผู้กระทำประจำหรือไม่ประจำก็ได้

ข. คณะกรรมการตรวจสอบ

รายชื่อคณะกรรมการตรวจสอบ

1. หม่อมราชวงศ์จันทรแรมศิริโชค จันทรทัต ประธานกรรมการตรวจสอบ

2. นายสมพงส์ ธนะโสภณ กรรมการตรวจสอบ

3. พลเรือโทกิตติชัย เสนาณรงค์ กรรมการตรวจสอบ

อำนาจหน้าที่คณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอโดยการประสานงานกับผู้สอบบัญชีและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี

  2.
  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล
  โดยสอบทานร่วมกับผู้สอบบัญชีและผู้ตรวจสอบภายใน

  3. สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  4. พิจารณาคัดเลือกและแต่งตั้งผู้สอบบัญชีของบริษัทรวมถึงพิจารณาเสนอค่าตอบแทนของผู้สอบบัญชี

  5. พิจารณาการเปิดเผยข้อมูลของบริษัท
  ในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

  6. ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบเห็นชอบด้วย
  เช่น ทบทวนนโยบายการบริหารทางการเงินและบริหารความเสี่ยง

7.  จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำของบริษัท
    ซึ่งรายงานดังกล่าวลงนามโดยประธานกรรมการตรวจสอบ

ค. คณะกรรมการกำหนดค่าตอบแทนผู้บริหารและพนักงานบริษัท

รายชื่อคณะกรรมการกำหนดค่าตอบแทนผู้บริหารและพนักงานบริษัท

1.  หม่อมราชวงศ์จันทรแรมศิริโชค จันทรทัต

2.  นายอาร์เน่ ไทเก้น

3.  นายสมพงส์ ธนะโสภณ

4.  พลเรือโทกิตติชัย เสนาณรงค์

อำนาจหน้าที่

  พิจารณาและกำหนดงบประมาณค่าตอบแทนผู้บริหารและพนักงานของบริษัท

เจ้าหน้าที่ระดับบริหารของบริษัท

+-----------------------------+-------+--------------------------------+
| ชื่อ                          |       | ตำแหน่ง                         |
+-----------------------------+-------+--------------------------------+
| 1. นายวิลเลี่ยม อาร์เธอร์ วิลคอกซ์ |       | ผู้จัดการทั่วไปฝ่ายตัวแทนเรือ          |
+-----------------------------+-------+--------------------------------+
| 2. นายพงษ์ศักดิ์ กาญจนาคพันธุ์     |       | ผู้จัดการทั่วไปฝ่ายบริหารและบุคคล      |
+-----------------------------+-------+--------------------------------+
| 3. นางสาวนุช กัลยาวงศา        |       | ผู้จัดการทั่วไปฝ่ายบัญชีและการเงิน      |
+-----------------------------+-------+--------------------------------+

เลขานุการบริษัท นางสาวมัณฑนี สุรกาญจน์กุล

หมายเหตุ ข้อมูลของกรรมการบริษัท เจ้าหน้าที่ระดับบริหาร และเลขานุการบริษัทอยู่ในเอกสารแนบ
1

1.  การสรรหากรรมการและผู้บริหาร

  องค์ประกอบและการแต่งตั้งคณะกรรมการบริษัทฯ

1. คณะกรรมการของบริษัทฯ มีได้ไม่น้อยกว่า 5 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

2. การเลือกตั้งคณะกรรมการบริษัทฯ ให้ที่ประชุมผู้ถือหุ้นเลือกตั้งตามหลักเกณฑ์และวิธีการดังต่อไปนี้

  - ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

- ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
เลือกตั้งบุคคลเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

-
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

องค์ประกอบและการแต่งตั้งคณะกรรมการตรวจสอบ

คณะกรรมการตรวจสอบของบริษัทมีได้ไม่น้อยกว่า 3 คน
และต้องมีคุณสมบัติตามประกาศของตลาดหลักทรัพย์แห่งประเทศไทย
เรื่องคุณสมบัติและขอบเขตการดำเนินของคณะกรรมการตรวจสอบ พ.ศ. 2542
ทั้งนี้คณะกรรมการบริษัทเป็นผู้คัดเลือกคณะกรรมการตรวจสอบ

องค์ประกอบและการแต่งตั้งคณะกรรมการกำหนดค่าตอบแทนผู้บริหารและพนักงานบริษัท

-   คณะกรรมการกำหนดค่าตอบแทนผู้บริหารและพนักงานประกอบด้วยกรรมการที่เป็นผู้บริหาร 1
    คน และกรรมการภายนอก 3 คน

-   การเลือกตั้งจะมาจากคณะกรรมการบริษัท

9.3 ค่าตอบแทน

9.3.1 ค่าตอบแทนที่เป็นตัวเงิน ณ 30 กันยายน 2545

ก) กรรมการบริษัท ฯ จำนวน 7 ราย จากจำนวนทั้งหมด 11
รายได้รับค่าตอบแทนบำเหน็จกรรมการรวมเป็นเงินทั้งสิ้น 3.63 ล้านบาท ทั้งนี้กรรมการที่เหลืออีก
4 ราย ไม่ได้รับค่าตอบแทนในฐานะกรรมการบริษัท ฯ เนื่องจากเป็นพนักงานของบริษัท

ข) ผู้บริหาร (รวมกรรมการบริหาร) จำนวน 7 รายได้รับค่าตอบแทนรวมเป็นเงิน ทั้งสิ้น 38.01
ล้านบาท ซึ่งประกอบด้วยเงินเดือนและโบนัส

2.  ค่าตอบแทนอื่น ณ 30 กันยายน 2545

บริษัทฯ
จ่ายเงินสมทบกองทุนสำรองเลี้ยงชีพและการส่งเงินสมทบเข้าสำนักงานประกันสังคมแก่ผู้บริหาร 7
ราย เป็นเงินจำนวน 1.53 ล้านบาท

การถือครองหุ้นโดยกรรมการและผู้บริหาร ณ วันที่ 30 กันยายน 2545 (โดยมีมูลค่าที่ตราไว้หุ้นละ 10 บาท)

  ------------------------- --------------- --------------- --------------
  รายชื่อกรรมการ              ณ 30 กันยายน     เปลี่ยนแปลง       ณ 30 กันยายน
                            2544                            2545

  1. ม.ร.ว. จันทรแรมศิริโชค    38,374          -               38,374
  จันทรทัต                                                    

  คู่สมรส                     47,500          -               47,500

  2. *นายอาร์เน่ ไทเก้น        4,862,424       40,600          4,903,024

  3. นายสมพงส์ ธนะโสภณ       -               -               -

  4. พลเรือโทกิตติชัย เสนาณรงค์  -               -               -

  5. นายบียอร์น ออสตรอม       -               -               -

  6. นายเสฐียร เตชะไพบูลย์     259,750         -               259,750

  คู่สมรส                     181,750         -               181,750

  7. นายธีระ อัชกุล            150,000         20,000          170,000

  8. นายแลนซ์ คาร์ล เดพิว      18,000          10,200          28,200

  9. *นายโฟรเด้ ไทเก้น        5,017,865       72,600          5,090,465

  คู่สมรส                     -               -               -

  10. *นายโอเล่ย์ ไทเก้น       4,055,913       (201,500)       3,854,413

  11. นายโอภาส เพชรมุณี       125             -               125

  รวม                       14,613,701      (58,100)        14,573,601
  ------------------------- --------------- --------------- --------------

*จำนวนหุ้น ณ 30 กันยายน 2544 และ 30 กันยายน 2545 ได้รวมจำนวนหุ้นที่อยู่ในระบบไร้หุ้น
(scriptless system)

9.4 การกำกับดูแลกิจการ

หลักการข้อที่ 1 นโยบายเกี่ยวกับการกำกับดูแลกิจการ

ตามที่ตลาดหลักทรัพย์แห่งประเทศไทย
ได้เสนอให้บริษัทจดทะเบียนในตลาดหลักทรัพย์มีระบบการกำกับดูแลกิจการ
เพื่อเสริมสร้างประสิทธิภาพขององค์กรและสร้างความเชื่อมั่นให้แก่นักลงทุนนั้น บริษัท โทรีเซนไทย
เอเยนต์ซีส์ จำกัด (มหาชน) ได้ดำเนินการสร้างระบบการกำกับดูแลกิจการที่ดี
โดยมีนโยบายที่จะสร้างมูลค่าเพิ่มแก่กิจการในระยะยาว เพื่อประโยชน์สูงสุดของผู้ถือหุ้น
และได้ถือปฏิบัติตามหลักการการกำกับดูแลกิจการที่ดีทั้ง 15 ข้อ ดังนี้

หลักการข้อที่ 2,4 สิทธิและความเท่าเทียมกันของผู้ถือหุ้น/การประชุมผู้ถือหุ้น

ผู้ถือหุ้นของบริษัทฯ ได้รับการปฏิบัติอย่างเท่าเทียมกัน ผู้ถือหุ้นสามารถแสดงความคิดเห็นและ
ตั้งคำถามอย่างเสรีในที่ประชุมผู้ถือหุ้น และลงคะแนนเสียงได้ตามความประสงค์ บริษัทฯ
จะส่งหนังสือเชิญประชุมไปให้ผู้ถือหุ้นล่วงหน้าและในเวลาอันพอเหมาะ
เพื่อให้ผู้ถือหุ้นมีเวลาเพียงพอที่จะอ่านความเห็นของคณะกรรมการและข้อมูลต่างๆที่เขียนไว้ในแต่ละวาระ
นอกจากนี้บริษัทฯ ยังได้จัดส่งหนังสือ มอบฉันทะไปพร้อมกับหนังสือเชิญประชุม
เพื่อให้ผู้ถือหุ้นสามารถมอบฉันทะให้ผู้อื่น
เข้าร่วมประชุมและออกเสียงแทนผู้ถือหุ้นในกรณีที่ผู้ถือหุ้นไม่สามารถเข้าร่วมประชุมผู้ถือหุ้นได้

หลักการข้อที่ 3 สิทธิของผู้มีส่วนได้เสียกลุ่มต่างๆ

บริษัทฯ คำนึงถึงสิทธิของผู้มีส่วนได้เสียกลุ่มต่างๆ และพยายามที่จะสร้างมูลค่าเพิ่มให้แก่กลุ่มต่างๆ
ในส่วนของลูกค้า
บริษัทฯปกป้องผลประโยชน์ของลูกค้าอย่างสม่ำเสมอและรับผิดชอบต่อลูกค้าในเรื่องของผลิตภัณฑ์และบริการ
ข้อมูลของลูกค้าจะเก็บไว้เป็นความลับและจะไม่เปิดเผยต่อผู้อื่น หากไม่ได้รับความ ยินยอมจากลูกค้า

พนักงานของบริษัทฯ ได้รับสวัสดิการที่เหมาะสมและได้รับการอบรมอย่างสม่ำเสมอ
เพื่อพัฒนาความรู้และทักษะต่างๆ

หลักการข้อที่ 5 ภาวะผู้นำและวิสัยทัศน์

คณะกรรมการและผู้บริหารตระหนักถึงความรับผิดชอบของตนตามหน้าที่
และได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียนตามประกาศของตลาดหลักทรัพย์แห่งประเทศไทย

หลักการข้อที่ 6 ความขัดแย้งของผลประโยชน์

บริษัทฯ จะหลีกเลี่ยงการทำรายการที่เป็นรายการเกี่ยวโยงกัน
อย่างไรก็ตามหากมีรายการเกี่ยวโยงกันเกิดขึ้น บริษัทฯ
จะเปิดเผยข้อมูลดังกล่าวต่อตลาดหลักทรัพย์แห่งประเทศไทย
ในกรณีที่การทำรายการที่เกี่ยวโยงกันต้องขออนุมัติจากที่ประชุมผู้ถือหุ้น
ผู้ถือหุ้นจะได้รับสารสนเทศและความเห็นของกรรมการอิสระที่แนบมากับหนังสือเชิญประชุม
บุคคลที่มีส่วนได้เสียในรายการเกี่ยวโยงนั้นๆ จะไม่มีสิทธิในการออกเสียงในรายการดังกล่าว

หลักการข้อที่ 7 จริยธรรมธุรกิจ

บริษัทฯ ได้จัดทำแนวทางเกี่ยวกับจริยธรรมธุรกิจของบริษัทฯ
ซึ่งครอบคลุมในเรื่องเกี่ยวกับบทบาทหน้าที่ของฝ่ายบริหาร ฝ่ายจัดการ จริยธรรมที่เกี่ยวกับผู้ถือหุ้น
กลุ่มลูกค้า คู่แข่งทางการค้า การปฏิบัติต่อพนักงานและจรรยาบรรณของพนักงาน
ซึ่งจริยธรรมและจรรยาบรรณดังกล่าวบริษัทฯ ได้กำหนดไว้แล้วอย่างชัดเจน

หลักการข้อที่ 8 การถ่วงดุลของกรรมการที่ไม่เป็นผู้บริหาร

ปัจจุบัน คณะกรรมการของบริษัทฯ มีจำนวนทั้งสิ้น 11 คน โดยเป็นกรรมการบริหาร 4 คน และอีก
7 คน เป็นกรรมการที่ไม่เป็นผู้บริหาร ซึ่งในจำนวนกรรมการที่ไม่เป็นผู้บริหารนั้น
เป็นกรรมการอิสระกรรมการตรวจสอบ และกรรมการที่เป็นตัวแทนของกลุ่มผู้ถือหุ้น
ในการประชุมกรรมการ กรรมการที่ไม่เป็นผู้บริหารจะออกความคิดเห็นร่วมกับกรรมการบริหาร
ในการออกเสียงในที่ประชุมคณะกรรมการ กรรมการหนึ่งคนมีหนึ่งเสียง
ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาด

หลักการข้อที่ 9 การรวมหรือแยกตำแหน่ง

บริษัทฯได้กำหนดหน้าที่ความรับผิดชอบของประธานกรรมการและกรรมการผู้จัดการอย่างชัดเจน
ประธานกรรมการมาจากกรรมการที่ไม่เป็นผู้บริหาร

หลักการข้อที่ 10 ค่าตอบแทนของกรรมการและผู้บริหาร

คณะกรรมการกำหนดค่าตอบแทนเป็นผู้เสนอค่าตอบแทนของกรรมการ
และผู้บริหารต่อคณะกรรมการบริษัทฯ
หลักเกณฑ์ในการพิจารณาค่าตอบแทนที่เพิ่มขึ้นจะพิจารณาจากหน้าที่ความรับผิดชอบของกรรมการแต่ละคน
ประสบการณ์ในการทำงานและผลประกอบการของบริษัทฯ หลังจากที่คณะกรรมการบริษัทฯ
ได้พิจารณาค่าตอบแทนกรรมการที่คณะกรรมการกำหนดค่าตอบแทนเสนอมาแล้ว คณะกรรมการบริษัทฯ
จะนำเสนอต่อที่ประชุมผู้ถือหุ้นในการประชุมสามัญประจำปีผู้ถือหุ้นเพื่ออนุมัติต่อไป

หลักการข้อที่ 11 การประชุมคณะกรรมการ

บริษัทฯ ได้จัดประชุมกรรมการอย่างสม่ำเสมอ บริษัทฯ
จะส่งวาระการประชุมไปให้กรรมการทุกคนก่อนการประชุมล่วงหน้าตามที่กำหนดไว้ในข้อบังคับของบริษัทฯ
ในรอบปีบัญชีที่ผ่านมาคณะกรรมการแต่ละคนมีการเข้าประชุมดังนี้

+-----------------------------------+----------------------------------+
| รายนามคณะกรรมการ                  | จำนวนครั้งที่เข้าประชุม/จำนวนครั้งที่ประชุม |
|                                   |                                  |
|                                   | ตั้งแต่ 1 ตุลาคม 2544 – 30 กันยายน    |
|                                   | 2545                             |
+-----------------------------------+----------------------------------+
| ม.ร.ว. จันทรแรมศิริโชค จันทรทัต        | 11/11                            |
+-----------------------------------+----------------------------------+
| นายอาร์เน่ ไทเก้น                    | 11/11                            |
+-----------------------------------+----------------------------------+
| นายสมพงส์ ธนะโสภณ                  | 11/11                            |
+-----------------------------------+----------------------------------+
| พลเรือโทกิตติชัย เสนาณรงค์             | 11/11                            |
+-----------------------------------+----------------------------------+
| นายบียอร์น ออสตรอม                  | 08/11                            |
+-----------------------------------+----------------------------------+
| นายเสฐียร เตชะไพบูลย์                | 10/11                            |
+-----------------------------------+----------------------------------+
| ดร. ธีระ อัชกุล                      | 09/11                            |
+-----------------------------------+----------------------------------+
| นายแลนซ์ คาร์ล เดพิว                 | 06/11 (ได้รับแต่งตั้งเป็นกรรมการในเดือน |
|                                   | ม.ค. 2545)                       |
+-----------------------------------+----------------------------------+
| นายโฟรเด้ ไทเก้น                    | 07/11                            |
+-----------------------------------+----------------------------------+
| นายโอเล่ย์ ไทเก้น                    | 10/11                            |
+-----------------------------------+----------------------------------+
| นายโอภาส เพชรมุณี                   | 11/11                            |
+-----------------------------------+----------------------------------+

หลักการข้อที่ 12 คณะอนุกรรมการ

ปัจจุบันบริษัทฯ มีคณะอนุกรรมการจำนวน 2 ชุด ได้แก่
คณะกรรมการตรวจสอบและคณะกรรมการกำหนดค่าตอบแทน
ซึ่งจะมีบทบาทหน้าที่และความรับผิดชอบเขียนไว้อย่างชัดเจน
คณะอนุกรรมการทุกชุดรายงานต่อคณะกรรมการบริษัทฯ ซึ่งเป็นผู้คัดเลือกคณะอนุกรรมการทั้งหมด

หลักการข้อที่ 13 ระบบควบคุมภายในและการตรวจสอบภายใน

บริษัทฯ ได้จัดตั้งแผนกตรวจสอบภายในเพื่อรับผิดชอบเกี่ยวกับการตรวจสอบระบบต่างๆในบริษัท
เพื่อให้แน่ใจว่าบริษัทฯ ได้ปฏิบัติตามกฎเกณฑ์ต่างๆ เช่น
กฎเกณฑ์ของตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์ และเพื่อให้แน่ใจว่ามีความโปร่งใส
เป็นที่เชื่อถือได้ รายงานการตรวจสอบจะส่งให้กับคณะกรรมการตรวจสอบ
ซึ่งจะนำเสนอต่อที่ประชุมคณะกรรมการเพื่อรับทราบ

หลักการข้อที่ 14 รายงานของคณะกรรมการ

คณะกรรมการได้จัดทำรายงานความรับผิดชอบของคณะกรรมการต่อการจัดทำ และการเปิดเผย
รายงานทางการเงินของกิจการไว้ในรายงานประจำปี
ซึ่งครอบคลุมเนื้อหาตามที่กำหนดโดยตลาดหลักทรัพย์แห่งประเทศไทย
เกี่ยวกับแนวทางการปฏิบัติตามหลักการกำกับดูแลกิจการที่ดีของบริษัทจดทะเบียน

หลักการข้อที่ 15 ความสัมพันธ์กับผู้ลงทุน

บริษัทฯ ได้ให้ความสำคัญเกี่ยวกับการเปิดเผยและเผยแพร่ข้อมูลให้แก่ผู้ลงทุน
ซึ่งข้อมูลดังกล่าวจะต้องถูกต้อง ทันเวลา และเชื่อถือได้

บริษัทฯ ได้มอบหมายให้แผนกทะเบียนผู้ถือหุ้นเป็นผู้รับผิดชอบเกี่ยวกับการเตรียมข้อมูลที่จะ
เผยแพร่ต่อตลาดหลักทรัพย์ รวมทั้งข้อมูลที่จะตีพิมพ์และส่งให้ผู้ถือหุ้น นอกจากนี้บริษัทฯ
ยังได้ตั้งคณะทำงานเพื่อตอบข้อซักถามของผู้ลงทุนและเผยแพร่ข้อมูลให้แก่ผู้ลงทุนตามที่ขอมา

9.5 การดูแลเรื่องการใช้ข้อมูลภายใน

บริษัทได้กำหนดให้กรรมการและผู้บริหารของบริษัทฯ รายงานการซื้อขายหลักทรัพย์ให้แก่บริษัทฯ
ในวันเดียวกับที่ส่งรายงานต่อสำนักงาน กลต. และตลาดหลักทรัพย์
ตามข้อกำหนดของตลาดหลักทรัพย์ เกี่ยวกับการรายงานการถือครองหลักทรัพย์
และให้ปฏิบัติตามแนวทางของตลาดหลักทรัพย์เรื่อง
การซื้อขายหลักทรัพย์ของบริษัทจดทะเบียนโดยใช้ข้อมูลภายใน
โดยกรรมการและผู้บริหารจะละเว้นการซื้อขาย หลักทรัพย์ในช่วงเวลาก่อนที่จะเผยแพร่งบการเงิน
หรือสารสนเทศที่สำคัญที่อาจมีผลกระทบต่อราคา หลักทรัพย์

9.6 บุคลากร

- ณ วันที่ 30 กันยายน 2545 บริษัทมีพนักงานประจำรวม 113 คน
ถ้ารวมพนักงานของบริษัทย่อยทั้งหมดจะมีพนักงานประจำรวม 485 คน
และหากรวมคนประจำเรือแล้วจะมีจำนวนพนักงานทั้งสิ้น 1,436 คน

- จำนวนพนักงานในแต่ละสายงานหลักมีดังนี้

+-----------------------------------------+----------------------------+
| สายงานหลัก                               | บริษัทและบริษัทย่อย             |
+-----------------------------------------+----------------------------+
| ฝ่ายบริหาร                                | 16                         |
+-----------------------------------------+----------------------------+
| ฝ่ายบุคคลและบริหารส่วนกลาง                  | 22                         |
+-----------------------------------------+----------------------------+
| ฝ่ายบัญชีและการเงินส่วนกลาง                  | 51                         |
+-----------------------------------------+----------------------------+
| ฝ่ายตัวแทนเรือและตัวกลางรับขนส่งสินค้า          | 162                        |
+-----------------------------------------+----------------------------+
| ฝ่ายบริหารกองเรือ                          | 65                         |
+-----------------------------------------+----------------------------+
| ฝ่ายขนถ่ายสินค้า                            | 9                          |
+-----------------------------------------+----------------------------+
| ฝ่ายนายหน้าเช่าเหมาเรือ                     | 8                          |
+-----------------------------------------+----------------------------+
| ฝ่ายการให้บริการธุรกิจนอกชายฝั่ง               | 39                         |
+-----------------------------------------+----------------------------+
| ฝ่ายซ่อมแซมบำรุงและดูแลเรือเดินทะเล           | 86                         |
+-----------------------------------------+----------------------------+
| ฝ่ายประสานงานให้กับบริษัทประกันภัย             | 3                          |
+-----------------------------------------+----------------------------+
| ฝ่ายการสื่อสารทางทะเล                      | 24                         |
+-----------------------------------------+----------------------------+
| คนประจำเรือ                              | 951                        |
+-----------------------------------------+----------------------------+
| รวม                                     | 1,436                      |
+-----------------------------------------+----------------------------+

- ผลตอบแทนรวมของพนักงานบริษัทและบริษัทย่อย_ (ในรูปเงินเดือน
โบนัสและเงินสมทบทุนสำรองเลี้ยงชีพ) ไม่รวมคนประจำเรือ ณ 30 กันยายน 2545
เป็นเงินจำนวน 247,238,028 ล้านบาท

- นโยบายในการพัฒนาพนักงาน

ด้วยบริษัทเชื่อว่าคุณภาพของพนักงานคือปัจจัยสำคัญแห่งความสำเร็จขององค์กร
บริษัทจึงได้ให้ความสำคัญกับการพัฒนาบุคลากรมาโดยตลอด
ด้วยการจัดอบรมและส่งพนักงานเข้าร่วมอบรมสัมมนาเพื่อเพิ่มพูนความรู้และทักษะให้พนักงาน